Ákvörðun knattspyrnusambands Evrópu, að banna Þjóðverjum að lýsa Allianz fótboltavöllinn í regnbogalitum fyrir leik Þjóðverja og Ungverja á EM í fótbolta í kvöld, hefur fallið í grýttan jarðveg. Klara Bjartmarz framkvæmdastjóri KSÍ segir málið líta illa út.
Borgarstjórinn í Munchen, Dieter Reiter, óskaði eftir því við Evrópska knattspyrnusambandið að fá að lýsa upp knattspyrnuvöllinn í regnbogalitunum. Erindinu var hafnað á þeim forsendum að pólitísk skilaboð eigi ekki heima í íþróttinni. Borgarstjórinn gagnrýnir UEFA harðlega og segir að önnur opinber mannvirki í Munchen verði lýst upp í regnbogalitum. Ungverska þingið samþykkti nýlega lög sem þrengja að rétti hinsegin fólks. Þeim lögum hefur harðlega verið mótmælt víða um heim og ungversk stjórnvöld hafa verið gagnrýnd fyrir ýmis mannréttindabrot. Heiko Maas untanríkisráðherra Þýskalands segir á Twitter að vissulega snúist fótbolti ekki um stjórnmál en íþróttin snúist um manneskjur, réttlæti og umburðarlyndi.
Klara Bjartmarz framkvæmdastjóri KSÍ á sæti í nefnd á vegum Evrópska knattspyrnusambandsins um samfélagslega ábyrgð.
Þetta er bara hið versta mál
Klara hélt á vormánuðum erindi á vegum samtaka sem berjast fyrir mismunun í fótbolta.
Þýskir fjölmiðlar greindu frá því í morgun að forsætisráðherra Ungverjalands, Victor Orban, hefði hætt við að fara á leikinn.